द्रौपदी मुर्मू
द्रौपदी मुर्मू (जनम 20 जून 1958) एगो भारतीय राजनीतिक नेता आ भारत के 15वीं आ मौजूदा राष्टपति बाड़ी। मुर्मू भारतीय जनता पार्टी से संबंधित बाड़ी। एकरा से पहिले उ 2015 से 2021 तक झारखंड के नौवीं राज्यपाल के रूप में काम कइले रहली। उ ओडिशा राज्य के हई। ऊ झारखंड के पहिला राज्यपाल रहली जे पाँच साल के कार्यकाल पूरा कइले होखे, 1997 तक रायरांगपुर में शिक्षक रहली, आ भारत के राष्ट्रपति बने वाली पहिली आदिवासी हई।

निजी जिनगी 
द्रौपदी मुर्मू के जनम 20 जून 1958 के ओडिशा के मयूरभंज जिला के बैदापोसी गाँव में बिरंची नारायण तुडू के घरे भइल। टुडू आ इनके दादा दुनों पंचायती राज प्रणाली के तहत गाँव के मुखिया रहलें।

द्रौपदी मुर्मू के बियाह श्याम चरण मुर्मू से भइल। ए जोड़ी के दुगो बेटा रहे, दुनो के मौत हो गइल, अवरू एगो बेटी बाड़ी।

राजनीतिक कैरियर 

मुर्मू 1997 में रैरंगपुर नगर पंचायत के पार्षद चुनल गइल रहली। उ भारतीय जनता पार्टी के अनुसूचित जनजाति मोर्चा के उपाध्यक्ष भी रहली।

ओडिशा में भारतीय जनता पार्टी आ बीजू जनता दल गठबंधन सरकार के दौरान 6 मार्च 2000 से 6 अगस्त 2002 ले वाणिज्य आ परिवहन आ 6 अगस्त 2002, आ 16 मई 2004 से मत्स्य आ पशु संसाधन विकास खातिर स्वतंत्र प्रभार के साथ राज्य मंत्री रहली। ऊ 2000 से 2004 ले ओडिशा के मुख्य मंत्री रहली आ रायरंगपुर विधानसभा क्षेत्र के विधायक रहली। साल 2007 में ओडिशा विधान सभा से उनुका के सर्वश्रेष्ठ विधायक खातिर नीलकंठ पुरस्कार दिहल गइल रहे।

गवर्नर के रूप में 
मुर्मू झारखंड के पहिली महिला राज्यपाल रहली। उ ओडिशा के पहिली महिला आदिवासी नेता रहली जिनके कवनो भारतीय राज्य में गवर्नर के रूप में नियुक्ति भइल होखे।

राष्ट्रपति कार्यकाल (2022-अबतक ले) 
26 जुलाई 2022 के द्रौपदी मुर्मू भारत के 15वीं राष्ट्रपति के शपथ लिहली, शपथ-ग्रहण समारोह के अध्यक्षता, भारत के 48वां मुख्य न्यायाधीश एन. वी. रमना द्वारा कइल गइल आ पूर्व राष्ट्रपति, उपराष्ट्रपति, प्रधानमंत्री, आ अउरी प्रतिनिधि लोग के समारोह में मौजूद रहल।

मुर्मू भारत के आदिवासी समुदाय से पहिली ब्यक्ति बाड़ी जे राष्ट्रपति चुनल गइल बाड़ी। ऊ सभसे कम उमिर के आ 1947 में भारत के आजादी के बाद पैदा भइल पहिली ब्यक्ति हई जे राष्ट्रपति चुनल गइल बाड़ी। मुर्मू प्रतिभा पाटिल के बाद राष्ट्रपति के पद धारण करे वाली दूसरही औरत बाड़ी।

मुर्मू पहिली बेर 14 अगस्त 2022 के राष्ट्रपति के रूप में राष्ट्र के संबोधित कइली, ई 75वाँ स्वतंत्रता दिवस के पूर्व संध्या पर रहल।

सितंबर 2022 में ऊ एगो सरकारी प्रोग्राम 'प्रधानमंत्री टीबी मुक्त भारत' लांच कइली – जवन देस से टीबी रोग (ट्यूबरकुलोसिस) के खतम करे के पहल बाटे। ऊ कर्नाटक में दस दिन के राज्य महोत्सव 'मैसूरू दसहरा' के उद्घाटन करे वाली भारत के पहिली राष्ट्रपति बनली।राष्ट्रपति कार्यकाल के सुरुआती महीना सभ में मुर्मू असम, मिजोरम, नागालैंड आ सिक्किम समेत देस के पूर्बोत्तर राज्यन के दौरा कइली आ बिबिध बिकास परियोजना सभ के समारोह में शामिल भइली।

नवंबर 2022 में ऊ राष्ट्रपति के पद सम्हरला के बाद पहिला बेर अपना गृह राज्य ओडिशा के दौरा कइली आ बिबिध कार्यक्रम सभ में भाग लिहली। उ अपना महतारी संस्था के दौरा कइली आ बाद में सड़क के किनारे स्कूली बच्चा लोगन से भेंट कइली अउरी दु किलोमीटर पैदल चल के पुरी जगन्नाथ मंदिर के देवता के नमन करे गइली।

अप्रैल 2023 में आसाम के तेजपुर एयर स्टेशन से सुखोई एसयू-30एमकेआई लड़ाकू विमान में ऐतिहासिक उड़ान भरली, आ लड़ाकू विमान में उड़ान भरे वाली अबतक के  तिसरहा राष्ट्रपति बनली। उ लगभग 30 मिनट ले ब्रह्मपुत्र नदी अउरी तेजपुर घाटी के ऊपर से उड़ली जवन हिमालयी श्रृंखला के भी कवर कइलस। एकरा बाद उ एकरा के एगो "उल्लासजनक अनुभव" बतवली।

मई 2023 में जब सेंट्रल विस्टा प्रोजेक्ट के तहत नयका संसद भवन के उद्घाटन प्रधानमंत्री नरेंद्र मोदी कइलन त बिबाद छिड़ल। बिपक्ष एकर उद्घाटन मुर्मू से संवैधानिक राष्ट्रपति के रूप में करे के माँग कइलस, आ समारोह के बहिष्कार क देलस। हालाँकि, बाद में मुर्मू के कहनाम रहल कि "प्रधानमंत्री संसद के भरोसा के प्रतीक हवे, अवुरी उनुका उद्घाटन से उनुके गर्व अवुरी गहिरा संतुष्टि भइल"।

संदर्भ

बाहरी कड़ी 

|-

1958 में जनम
जियत लोग
भारत के राष्ट्रपति
झारखंड के गवर्नर
भारतीय जनता पार्टी के नेता
आदिवासी राजनीतिक नेता
संताली लोग
ओडिशा के लोग